de fr fy it fr ne de de da de nl nl es de af nl nl en nl es nl af nl af af nl nl af af nl nl af nl af af nl de af af af af af af af af af af af af en af af af af af nl en fr fy it fr ne de de da de nl nl es de af nl nl en nl
Kanaal 7 - Kolskoot boodskappe
Liewe (Amosvriend), ek hoop dat jy gesond is en dat dit in alle opsigte so goed gaan met jou as wat dit geestelik met jou gaan" (3 Joh vers 2).
Voorspoed en seën! Dien Hom met oorgawe.
Ons kan God net sowel vra om ons oor te neem en te verower, want voordat Hy dit gedoen het, bly ons ‘n maklike prooi vir duisende vyande. AW Tozer
Bid God se wil en jy sal gewaarborgde gebedsverhoring beleef!
"En nou kan ons met vrymoedigheid na God gaan, omdat Hy ons gebede verhoor as ons enige iets volgens Sy wil vra" (1 Joh 5:14).
Vandag staan ons stil by: Aardse welvaart is nikswerd.
Bid dat God se wil in jou lewe sal geskied. Sy wil vir jou is...
377. dat jou toekoms en sekuriteit op die regte plek geanker sal wees.
Lees: Esegiël 7:19-27 “Dit is waarom Ek hulle goud en silwer nutteloos laat word.” (vers 20)
Toe alles in Zimbabwe in duie gestort het, rondom 2008, as gevolg van dwase leierskap en meer dwase regeringsbesluite kon banknote verstommende bedrae geld verteenwoordig het. Op van die note was “Twenty Five billion Dollars” gedruk gewees en verstommend genoeg sou jy twaalf daarvan nodig gehad het om een koekie seep te koop. ‘n Week later sou jy as gevolg van stygende inflasie twee honderd sulke note benodig om een koekie seep te koop. Belaglik! Hoe lewe bejaarde mense van spaargeld in sulke omstandighede as een velletjie toiletpapier meer werd is as enige beskikbare banknoot?
Esegiël skets presies sulke omstandighede in Eseg 7. Kos is so skaars dat geen geld dit kan koop nie. Alle aardse goed is waardeloos. Ons lees ook in 2 Kon 6 as die Arameërs die stad beleer dat aardse toestande so sleg kan raak dat selfs ‘n donkie se kop of ‘n skeppie duiwe mis onbetaalbaar duur is. Daar lees ons selfs van mense wat hulle eie kinders moes eet om aan die lewe te bly in die haglike omstandighede. Materiële dinge bied geen veilige of gewaarborgde toekoms nie.
Ons vertrou ons hele lewe, toekoms en aftrede aan aardse middele toe. Ek is reg vir my ou dag want my polisse sal my dra. Ons word sterk genoem deur die mense van die gemeenskap as ons miljoene in die bank het. Hoe dwaas om op aardse middele te vertrou. Geld waarvan jy biljoene dollars benodig om een koekie seep te koop as dinge polities skeef loop. Geld wat met een dwase besluit minder werd kan word as een velletjie toiletpapier. Spaargeld of rykdom of enige aardse middel is niks werd. Moenie jou menswees, jou toekoms, daarop bou nie. Jesus vra dat ons sal belê waar mot en roes nie kan verniel nie.
Gedurende die beleg van Jerusalem het die mense regtig die term ‘waarde’ ontdek. Afgode, geld, juwele, die kerk en die regering het ewe min waarde gehad. Dit ontdek ‘n mens gewoonlik eers as dinge skeef loop. Boewe en slegte mense plunder die stad en die regering staan magteloos lees ons in vers 27. Selfs die kerk was radeloos volgens vers 26. Die kerk se probleem was dat hulle in ‘n vormgodsdiens vas gevang was. Intimiteit en gehoorsaamheid aan God het ontbreek. Hulle het hulle afgode gediens en behaag. Dit laat my so dink aan die tye waarin ons leef. Op die stadium word baie lande in Afrika deur presies hierdie probleem in die gesig gestaar. Boewe en skurke regeer die land met wanorde, vandalisme, anargie en moord. Regerings is onbevoeg om die chaos te beheer. Die hartseer is dat groot dele van die regerings bestaan self uit skurke. Die tradisionele kerke het eintlik ook nie ‘n stem nie want hulle is verblind deur jare lange vormgodsdiens en die gemaksone waarin hulle vir baie jare vasgevang was. Intieme verhouding met God ontbreek.
Moenie jou sekuriteit vas maak aan dinge van tydelike aard nie. Materiële dinge, regerings en kerke gefundeer in vormgodsdiens gaan verby. Een verkeerde politieke besluit en dinge op aarde kan lelik skeef loop. Intimiteit met God, gehoorsaamheid aan Hom het ewige waarde. ‘n Lewende verhouding met God is al wat saak maak. Sy liefde en die vergifnis wat Hy skenk is eindeloos. Die eintlike lewe lê voor. Bid dat God se wil in jou lewe sal geskied. Sy wil vir jou is dat jou sekuriteit op die regte plek geanker sal wees.
Here Jesus, ek wil U dien en aan U vashou in hierdie polities onseker tye, want in U is ewigheidswaarde.
1. Bid vir die Happy Kids kleuterskool met sy 20 kinders asook juf Fransina Hausiku.
2. Bid vir die Queen Sophia projek, asook Chris en Jessie van Rooyen wat aan die stuur staan.
3. Bid dat die droogte oral in Suidelike Afrika gebreek sal word en bid ook vir die finansiële herstel van die boeregemeenskap na die jarelange droogte.
4. Bid vir ons regerings in Namibië en Suid Afrika dat God deur hulle manier van doen verheerlik sal word.
5. Bid dat die Amos gebedsbrief mense geestelik sal versterk en hulle lewens sal verryk.
6. Bid ook dat die Kolskoot boodskappies op Kanaal sewe wyd en suid die kol sal tref.
7. Bid vir die herstel van die kleinvee bedryf in ons land.
8. Bid dat die kwessies rondom grond in suidelike Afrika regverdig hanteer sal word.
Indien jy wil deel wees van ‘n gebedsgroep vir die Amos Meerkat skole op WhatsApp wat intree vir die kleuterskole, opleiding van onderwysers en die verryking van kinderlewens, kontak Jessie by 081 3749333.
Geluk aan almal wat in die komende week verjaar. Mag jy die seën van die Here beleef omdat jy gehoorsaam aan die Skrif wil leef en 'n ware dissipel vir Jesus wil wees.
As jy enige sake vir voorbidding het kan jy dit gerus deurstuur dan plaas ek dit in die gebedsbrief...
Amosgroete vanuit 'n winderige ysige Kalahari
Bestel gerus vir jou 'n "Gebedsleiding". Kontak die Amoskantoor in die verband: 081 148 8993.
As jy 'n plaaswerkerskamp wil bespreek, kontak vir Jannie Wiese by: 062-570316.
Kopiereg © Amos Namibia. Alle Regte Voorbehou.
Webblad deur Mountain of Success.
Projek Sagaria (Queen Sofia)
Kanaal 7 - Kolskoot boodskappe